સરકારો બદલાઇ જાય, સિન્ડિકેટ બદલાઇ જાય, પ્રજાની હાલત ત્યાંની ત્યાં રહે છે. પ્રજાએ કાયમ ભોગવવાનું આવે છે. વેપારીઓને હપ્તાબાજી સામે બહુ વાંધો નથી હોતો. હપ્તો આપીને તેમનું કામ થઈ જાય છે. હપ્તો આપ્યા પછી નાગરિકો માથાફોડી કરવા આવે ત્યારે આ જ કાર્યકરો કમ ગુંડાઓ વેપારીઓની તરફેણ કરીને નાગરિકોને ધમકાવે છે. ગુજરાતમાં દારૂના અડ્ડા ચાલે છે તેમાં એક પ્રકારની સિન્ડિકેટ જ છે. બૂટલેગરો સામે સ્થાનિક લોકો ફરિયાદ કરે ત્યારે પોલીસ આવીને નાગરિકોને ધમકાવે છે. સ્થાનિક કાર્યકરો ફરિયાદ કરનાર નાગરિકને હેરાન કરે છે અને બૂટલેગરોની તરફેણ કરે છે.